Diari Oficial de la Generalitat Valenciana


Sumari del DOGV 4520, del 12-06-2003 (2003/6519)

Informació pública del programa d'actuació integrada de la UE AR-13, amb projecte d'urbanització i estudi de detall.
--------------------------------------------------------------------------------------------------------------------

### Dades del document

Número de DOGV
:   4520

Data del DOGV
:   12-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6519


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada de la UE AR-13, amb projecte d'urbanització i estudi de detall. [2003/Q6519]
  
El regidor delegat d'Urbanisme, en data 13 de maig de 2003, va adoptar, entre altres, la següent resolució:
  
Resolució número 835/2003.
  
Vist l'expedient que es tramita per a l'aprovació del programa d'actuació integrada de la UE AR-13, amb projecte d'urbanització i estudi de detall, presentat en data 13 de març de 2003, número de registre d'entrada 3.321, per Ángel Francisco Palencia Catalá i germans, els quals aporten dues còpies i justificant del pagament de taxes per la tramitació d'expedients.
  
Vista la provisió del regidor delegat d'Urbanisme, de 18 de març de 2003, i l'informe tècnic favorable als sols efectes del sotmetiment a informació pública de l'arquitecte tècnic municipal Jaume Roqueta i Alcaraz, conformat per Enric Morera i Esteve, arquitecte municipal, de data 5 de maig del 2003.
  
Atés l'informe jurídic favorable emés per la tècnica d'administració general Alicia Ferrándiz Casal, en data 5 de maig del 2003.
  
En virtut de les facultats que em conferix la Resolució de l'Alcaldia número 2.291, de data 27 de novembre de 2001, sobre delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública l'alternativa tècnica del programa d'actuació integrada de la UE AR-13, acompanyat de projecte d'urbanització i estudi de detall, presentat per Ángel Francisco Palencia Catalá i germans, mitjançant la publicació d'un edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptats des de la publicació del darrer anunci, perquè s'hi puguen formular al·legacions o, si és procedent, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica distinta a la inicial i en presta caució per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
Segon
  
Ordenar la remissió d'avís, prèviament a la publicació dels edictes, a tots els titulars cadastrals inclosos a l'àmbit d'actuació.
  
Cosa que es fa pública perquè se'n prenga coneixement general.